මාකෝ යැන්සන්

මාකෝ  යැන්සන (ඉංග්‍රීසි: Marco Jansen, ඉසිරැවීම: මාකෝ  යැන්සන්; උපත 2000 මැයි 1) දකුණු අප්‍රිකා දෑ ක්‍රිකට් පිලටත් දේසීය පිටියේ දී සන්රයිසස් ඊස්ටර්න් කේප් පිලටත් තරඟ වදින දකුණු අප්‍රිකානු ක්‍රිකට් ක්‍රීඩකයෙකි. හේ ඉන්දියාවට එරෙහි වැ දකුණු අප්‍රිකානු වේගවත්ම විවිසිදෑ (ටී20අයි) අඩ සියයේ වාර්තාවට (පන්දු දා සයකින්) හිමිකම් කියයි.

 මුල් දිවිය 
මුල් අවදියේ දී යැන්සන අරඹු පිතිකරුවෙක් වී. හේ නව වැනි වියේ දී විසි-පන්දුවාර තරඟයක දී නොදැවී ලකුණු 164ක් රැස් කළේ යි. ඔහු පියා තරඟය නරඹා  පුතු දස්කම් හඳුනා ගති. හේ, නිවුන් සොයුරු දුආන් සමඟ යැන්සන් පුහුණු කළේ යි. දුආන් වයඹ ක්‍රිකට් පිලට තරඟ වදී.

 දෑබැදි තරඟ දිවිය 
හේ 2021 දෙසැම්බර 26 වැනි දින ඉන්දියාවට එරෙහි වැ තම මඟුල් ටෙස්ට් තරඟයට එක් වී. ඔහු පළමු ටෙස්ට් කඩුල්ල වූයේ ජස්ප්‍රිත් බුම්රා  යි. 2022 ජනවාරියේ දී, ඉන්දියාවට එරෙහි වැ දකුණු අප්‍රිකාවේ පැවැති තරඟාවලිය සඳහා යැන්සන තම කුළුඳුල් එක්දින දෑබැදි (ඕ.ඩී.අයි.) කැඳැවීම ලදී. හේ 2024 මැයි මාසයේ දී, දකුණු අප්‍රිකාව අනුශූරයන් බවට පත් වූ 2024 අයි.සී.සී. පිරිමි විවිසි (ටී20) ලෝක කුසලාන තරඟාවලිය සඳහා දකුණු අප්‍රිකානු සංචිතයට නම් කෙරිණි. 2024 ටෙස්ට් තරඟාවලියේ පළමු තරඟයේ දෙවෙනි දින, ශ්‍රී ලංකාව ඔවුනගේ අඩුම ටෙස්ට් ක්‍රිකට් මුළු ලකුණු සංඛ්‍යාව වූ ලකුණු 42කට සියල්ල-දවමින් හේ තම හොඳම පන්දු යැවීම ලෙස ලකුණු 13 කඩුලු 7 දවා-ගති.

ප්‍රවර්ගය:ජීවමාන ජනයා